Aristide Briand

Aristide Pierre Henri Briand (28. mars 1862Acte de naissance d'Aristide Pierre Henri Briand : 1er canton de Nantes, nr. 134, vue 24 Archives municipales de Nantes . – 7. mars 1932) var franskur stjórnmálamaður, lögfræðingur og ríkiserindreki sem var ellefu sinnum forsætisráðherra Frakklands og tuttugu og sjö sinnum ráðherra í þriðja franska lýðveldinu. Hann lék lykilhlutverk í mótun milliríkjasambanda eftir fyrri heimsstyrjöldina.

Briand hlaut friðarverðlaun Nóbels árið 1926 ásamt Gustav Stresemann fyrir að vinna að sáttum milli Frakklands og Þýskalands með Locarno-sáttmálanum árið 1925. Árið 1928 gerði hann samning við Frank Billings Kellogg utanríkisráðherra Bandaríkjanna í því skyni að gera stríð milli ríkjanna ólöglegt. Framfarir í alþjóðasamböndum sem Briand vann að með Þjóðabandalaginu voru flestar gerðar að engu í byrjun fjórða áratugsins með kreppunni miklu og uppgangi nasismans og japanskrar þjóðernishyggju.
Tilvísanir

Flokkur:Forsætisráðherrar Frakklands
Flokkur:Handhafar friðarverðlauna Nóbels
Flokkur:Innanríkisráðherrar Frakklands
Flokkur:Stjórnmálaleiðtogar í fyrri heimsstyrjöldinni
Flokkur:Utanríkisráðherrar Frakklands